##### **ประกาศองค์การบริหารส่วนตำบลชำผักแพว**

เรื่อง สอบราคาซื้อครุภัณฑ์เครื่องปรับอากาศ

--------------------------------

 ด้วย องค์การบริหารส่วนตำบลชำผักแพว มีความประสงค์จะดำเนินการสอบราคาซื้อเครื่องปรับอากาศ ชนิดตั้งพื้นหรือชนิดแขวน (มีระบบฟอกอากาศ) ขนาด 24,000 บีทียู ฉลากประหยัดไฟเบอร์ 5 จำนวน 4 เครื่องๆละ 33,400.-บาท ราคากลางในการจัดซื้อเป็นจำนวนเงิน 133,600.-บาท (หนึ่งแสนสามหมื่นสามพันหกร้อยบาทถ้วน) (ราคาตามมาตรฐานครุภัณฑ์และรายละเอียดตามเอกสารแนบท้ายประกาศ) โดยวิธีสอบราคา

 ผู้มีสิทธิเสนอราคาจะต้องมีคุณสมบัติดังนี้

1. เป็นผู้มีอาชีพขายพัสดุที่สอบราคาซื้อดังกล่าว

2. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว

3. ไม่เป็นผู้ที่ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันนั้น

4. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้ามาเสนอราคาให้แก่ องค์การบริหารส่วนตำบลชำผักแพว ณ วันประกาศสอบราคาซื้อ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาซื้อครั้งนี้

5.องค์การบริหารส่วนตำบลชำผักแพวจะเรียกทำสัญญาก็ต่อเมื่อมีงบประมาณเพียงพอเท่านั้น

 กำหนดรับฟังคำชี้แจงรายละเอียดเพิ่มเติม ในวันที่ 28 เมษายน 2557 เวลา 10.00 น. ถึง 11.00 น. ณ องค์การบริหารส่วนตำบลชำผักแพว หากไม่มารับฟังคำชี้แจง จะถือว่าท่านทราบรายละเอียดแล้วและต้องปฎิบัติตามเงื่อนไขขององค์การบริหารส่วนตำบลชำผักแพว กำหนด

 กำหนดยื่นซองสอบราคาใน วันที่ 11 เมษายน 2557 ถึงวันที่ 30 เมษายน 2557 ตั้งแต่เวลา ๐๘.๓๐ น. - ๑๖.๓๐ น. ณ องค์การบริหารส่วนตำบลชำผักแพว และ ใน วันที่ 21 เมษายน 2557 ตั้งแต่เวลา ๐๘.๓๐ น. - ๑๖.๓๐ น. ณ ศูนย์รวมข่าวสารการซื้อหรือจ้างระดับตำบลอำเภอแก่งคอย (ห้องท้องถิ่นอำเภอแก่งคอย)

 กำหนดเปิดซองสอบราคาในวันที่ 1 พฤษภาคม 2557 ตั้งแต่เวลา 10.3๐ น. เป็นต้นไป ณ. ศูนย์รวมข่าวสารการซื้อหรือจ้างระดับตำบล อำเภอแก่งคอย (ห้องท้องถิ่นอำเภอแก่งคอย)

ผู้สนใจติดต่อขอซื้อเอกสารสอบราคาในราคาชุดละ 5,00.-บาท (ห้าร้อยบาทถ้วน) ได้ที่องค์การบริหารส่วนตำบลชำผักแพว ระหว่างวันที่ 11 เมษายน 2557 ถึงวันที่ 30 เมษายน 2557 ตั้งแต่เวลา ๐๘.๓๐ น. - ๑๖.๓๐ น. หรือสอบถามทางโทรศัพท์หมายเลข 0-3671-4082 ในวันและเวลาราชการ หรือ [www.chumpakpaew.go.th](http://www.chumpakpaew.go.th) , www.gprocurement.go.th

ประกาศ ณ วันที่ 11 เดือน เมษายน พ.ศ. 2557

 (ลงชื่อ)

 (นายสนม โสป่าสัก)

 นายกองค์การบริหารส่วนตำบลชำผักแพว